Sa Plano sa Diyos, adunay madako nga katumanan mahitungod sa Hubileyo o panag-uli. Kini nga pag han-ay sa Kasugoan naga punting ngadto sa: “Ayaw na kamo kalisang; kay tan-awa, gidad-an ko kamog maayong balita sa dakung kalipay nga magaabut sa tanang mga tawo.” (Lucas 2:10) Ang katumanan niining maayong balita sa tanang katawhan makab-ot pinaagi sa “panag-uli sa tanang butang”. (Buhat 3:19) Kini nga proseso, ubos sa pagdumala ni Kristo sa iyang gingharian, mao ang kagawasan sa tawo gikan sa orihinal nga sala ni Adan. Ang Hubileyo naga punting ngadto sa kahingpitan sa plano sa Diyos, diin ang tibook buluhaton sa panag-uli mahuman inig tapos sa gingharian. Kada nilalang sa langit ug sa yuta maga dayeg ug maghatag pasidungog ngadto “kaniya nga nagalingkod sa trono ug ngadto sa Cordero, ang pagdalayeg ug ang kadungganan ug ang himaya ug ang gahum hangtud sa kahangturan!” (Pinadayag 5:13) Ang Kristo, ulo ug lawas, makatapos sa buluhaton sa Diyos para sa katawhan sa hingpit ug dayon itugyan ang gingharian ngadto sa Amahan. “Silang tanan managpakaila kanako, gikan sa labing diyutay kanila ngadto sa labing daku kanila, … ug dili ko na gayud hinumduman ang ilang sala”—Jer. 31:34